arnastofnun/IGC-2024 huggingface dataset:
S-94/2010

Mál þetta, sem var dómtekið í dag, höfðaði sýslumaðurinn á Húsavík hér fyrir dómi þann 24. febrúar sl., með ákæru á hendur;

„[X].

fyrir líkamsárás, með því að hafa aðfaranótt laugardagsins 4. október 2009, á gatnamótum Stóragarðs og Garðarsbrautar á Húsavík, sparkað tveimur spörkum í höfuð [A], er hann var liggjandi, með þeim afleiðingum að hann hlaut mar- og fleiðuráverka á höfði og andliti og tognun á kjálkalið.

Brot ákærða teljast varða við 217. gr. almennra hegningarlaga nr. 19/1940.

Þess er krafist, að ákærði verði dæmdur til refsingar og greiðslu alls sakarkostnaðar.“

Ákærði hefur komið fyrir dóm og játað sök. Með játningu hans, sem ekki er ástæða til að efa að sé sannleikanum samkvæm, er nægilega sannað að hann hafi gerst sekur um þá háttsemi sem í ákæru er lýst og þar er rétt heimfærð til laga. Verður lagður dómur á málið án frekari sönnunarfærslu en þegar hefur farið fram, með heimild í 164. gr. laga nr. 88/2008.

Sakaferill ákærða hefur ekki áhrif á refsingu hans fyrir framangreint brot. Ákveðst hún 30 daga fangelsi, sem rétt er að skilorðsbinda eins og nánar greinir í dómsorði.

Dæma ber ákærða til að greiða kostnað sakarinnar, sem samkvæmt yfirliti nemur 10.350 krónum.

Dóm þennan kveður upp E-kk-nf S-kk-nf héraðsdómari.

D Ó M S O R Ð :

Ákærði, X, sæti fangelsi í 30 daga en fresta ber fullnustu refsingarinnar og skal hún falla niður að liðnum tveimur árum frá uppsögu þessa dóms að telja, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði 10. 350 krónur í sakarkostnað.
E-2432/2010

Mál þetta er höfðað með stefnu birtri 2. nóvember 2010.

Stefnandi er A, kt. [...], til heimilis að [...]. Hefur móðir hennar, K, kt. [...], höfðað málið fyrir hennar hönd.

Stefndi er M, kt. [...], til heimilis að [...].

Í stefnu er þess krafist að viðurkennt verði með dómi að stefndi sé faðir stefnanda. Þá er krafist málskostnaðar ásamt virðisaukaskatti úr ríkissjóði.

Fyrir dómi hefur stefndi á grundvelli álitsgerðar sem aflað var undir rekstri málsins gengist við því að vera faðir stefnanda.

Við fyrirtöku málsins gerði stefnandi þá kröfu að stefndi yrði dæmdur til að greiða einfalt meðlag með stefnanda frá fæðingu, [...], til 18 ára aldurs, en þessa kröfu er ekki að finna í stefnu. Lýsti stefndi því yfir að hann samþykkti að krafan kæmist að í málinu frá 1. júní 2010 og féllst á að greiða einfalt meðlag með stefnanda eins og það er ákveðið á hverjum tíma frá 1. júní 2010 til fullnaðs 18 ára aldurs barnsins.

Með vísan til framanritaðs, álitsgerðar rannsóknastofu í réttarlæknisfræði, þar sem staðfest er á grundvelli mannerfðafræðilegar rannsóknar sem gerð var á blóðsýnum úr aðilum málsins og móður stefnanda að líkur fyrir því að stefndi sé faðir stefnanda séu geysisterkar, meira en 99%, og 17. gr. barnalaga nr. 76/2003 hefur nægilega verið sýnt fram á að stefndi sé faðir stefnanda. Er krafa stefnanda um að stefndi sé dæmdur faðir hennar því tekin til greina.

Með vísan til framangreinds og 1. mgr. 53. gr. og 1., 3. og 6. mgr. 57. gr. barnalaga nr. 76/2003 ber að dæma stefnda til að greiða meðlag með stefnanda. Verður fallist á að stefndi greiði meðlag frá 1. júní 2010 í samræmi við það sem fyrr var rakið.

Málskostnaður skal falla niður.

Með vísan til 11. gr. barnalaga skal þóknun lögmanns stefnanda, H-kvk-ef R-kvk-ef R-kvk-ef hæstaréttarlögmanns, sem þykir að teknu tilliti til virðisaukaskatts hæfilega ákveðin 200.000 krónur, greidd úr ríkissjóði svo og kostnaður vegna mannerfðafræðilega rannsókna.

B-kvk-nf B-kvk-nf settur héraðsdómari kvað upp dóm þennan.

Dómsorð:

Stefndi, M, er faðir stefnanda, A, sem fæddist [...].

Stefndi skal greiða einfalt meðlag með stefnanda frá 1. júní 2010 til fullnaðs 18 ára aldurs hennar, eins og það er ákveðið á hverjum tíma af Tryggingastofnun ríkisins.

Málskostnaður fellur niður.

Þóknun lögmanns stefnanda, H-kvk-ef R-kvk-ef R-kvk-ef hæstaréttarlögmanns, 200.000 krónur, greiðist úr ríkissjóði svo og kostnaður vegna mannerfðafræðilegra rannsókna.
E-2445/2010

Mál þetta er höfðað með stefnu birtri 1. nóvember 2010.

Stefnandi er A, kt. [...], til heimilis að [...]. Hefur móðir hans, K, kt. [...], höfðað málið fyrir hans hönd.

Stefndi er M, kt. [...], til heimilis að [...].

Í stefnu er þess krafist að viðurkennt verði með dómi að stefndi sé faðir stefnanda. Þá er þess jafnframt krafist að stefnda verði gert að greiða meðlag með stefnanda frá fæðingu hans til 18 ára aldurs. Loks er krafist málskostnaðar ásamt virðisaukaskatti.

Fyrir dómi hefur stefndi á grundvelli álitsgerðar sem aflað var undir rekstri málsins gengist við því að vera faðir stefnanda. Þá hefur hann fallist á að greiða einfalt meðlag með stefnanda eins og það er ákveðið á hverjum tíma til fullnaðs 18 ára aldurs barnsins, en hafnar því að það verði frá fæðingu barnsins þar sem hann hafi ekki vitað um barnið fyrr en í nóvember á þessu ári.

Með vísan til framanritaðs, álitsgerðar rannsóknastofu í réttarlæknisfræði, þar sem staðfest er á grundvelli mannerfðafræðilegar rannsóknar sem gerð var á blóðsýnum úr aðilum málsins og móður stefnanda að líkur fyrir því að stefndi sé faðir stefnanda séu geysisterkar, meira en 99%, og 17. gr. barnalaga nr. 76/2003 hefur nægilega verið sýnt fram á að stefndi sé faðir stefnanda. Er krafa stefnanda um að stefndi sé dæmdur faðir hans því tekin til greina.

Með vísan til framangreinds og 1. mgr. 53. gr. og 1., 3. og 6. mgr. 57. gr. barnalaga nr. 76/2003 ber að dæma stefnda til að greiða meðlag með stefnanda frá og með fæðingu svo sem krafist er.

Málskostnaður fellur niður.

Með vísan til 11. gr. barnalaga skal þóknun lögmanns stefnanda, U-kk-ef S-kk-ef B-kk-ef héraðsdómslögmanns, sem þykir að teknu tilliti til virðisaukaskatts hæfilega ákveðin 130.000 krónur, greidd úr ríkissjóði svo og kostnaður vegna mannerfðafræðilega rannsókna.

B-kvk-nf B-kvk-nf settur héraðsdómari kvað upp þennan dóm.

Dómsorð:

Stefndi, M, er faðir stefnanda, A, sem fæddist [...].

Stefndi skal greiða einfalt meðlag með stefnanda frá [...] til fullnaðs 18 ára aldurs hans, eins og það er ákveðið á hverjum tíma af Tryggingastofnun ríkisins.

Málskostnaður fellur niður.

Þóknun lögmanns stefnanda, U-kk-ef S-kk-ef B-kk-ef héraðsdómslögmanns, 130.000 krónur, greiðist úr ríkissjóði, svo og kostnaður vegna mannerfðafræðilegra rannsókna.
S-1160/2010

Mál þetta, sem dómtekið var fyrr í dag, er höfðað með ákæru lögreglustjórans á Suðurnesjum, útgefinni í dag, á hendur M-x-x B-x-x, fæddum 15. desember 1988, frá Maritaníu „fyrir skjalafals með því að hafa sunnudag 19. desember 2010 í Flugstöð Leifs Eiríkssonar, Keflavíkurflugvelli, framvísað í blekkingarskyni við lögreglu, sem var við almennt vegabréfaeftirlit, grunnfölsuðu dvalarleyfisskjali, sagt útgefið á Ítalíu með gildistíma frá 22.9.2009 til 21. 9. 2012.

Telst þetta varða við 1. mgr. 155. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði krefst vægustu refsingar sem lög leyfa.

Ákærði játaði brot sitt skýlaust fyrir dóminum eins og því er lýst í ákæru. Var farið með málið samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Þykir með játningu ákærða, sem á sér stoð í öðrum gögnum málsins, sannað að ákærði hafi gerst sekur um þá háttsemi sem ákært er fyrir og er brot ákærða rétt heimfært til refsiákvæða í ákærunni.

Ákærði hefur ekki sætt refsingu hér á landi svo vitað sé. Með hliðsjón af því og að hann hefur gengist við broti sínu, svo og dómaframkvæmd, þykir refsing ákærða hæfilega ákveðin fangelsi í 30 daga. Í ljósi dómafordæma þykja ekki vera efni til að skilorðsbinda refsinguna.

Samkvæmt 1. mgr. 218. gr. laga nr. 88/2008 ber ákærða að greiða sakarkostnað málsins sem er þóknun skipaðs verjanda hans, U-kk-ef S-kk-ef B-kk-ef héraðsdómslögmanns, sem þykir hæfilega ákveðin 100.400 krónur að meðtöldum virðisaukaskatti.

Dóm þennan kveður upp B-kvk-nf B-kvk-nf settur héraðsdómari.

Dómsorð:

Ákærði, M-x-x B-x-x, sæti fangelsi í 30 daga.

Ákærði greiði þóknun skipaðs verjanda síns, U-kk-ef S-kk-ef B-kk-ef héraðsdómslögmanns, 100.400 krónur að meðtöldum virðisaukaskatti.
S-172/2010

Mál þetta, sem dómtekið var í dag, er höfðað með ákæru lögreglustjórans á höfuðborgarsvæðinu útgefinni 16. febrúar 2010 á hendur H-kvk-þgf S-kvk-þgf, kt. 000000-0000, Fýlshólum 4 í Reykjavík, „fyrir þjófnað með því að hafa sunnudaginn 27. desember 2009 í verslun Hagkaupa, Smáralind, Kópavogi, stolið snyrtivörum, samtals að verðmæti 7.287 krónur.

Telst þetta varða við 244. gr. almennra hegningarlaga nr. 19/1940.“

Í ákæru er þess krafist að ákærða verði dæmd til refsingar og til greiðslu alls sakarkostnaðar.

I

Ákærða hefur fyrir dómi skýlaust viðurkennt að hafa gerst sek um þá háttsemi sem henni er gefin að sök í ákæru. Telst sannað með þeirri játningu og framkomnum sakargögnum að öðru leyti að ákærða hafi með þeim hætti sem lýst er í ákæru brotið gegn því ákvæði almennra hegningarlaga sem þar er vísað til.

II

Ákærðu var með dómi Héraðsdóms Reykjavíkur 8. september 2009 gert að sæta þriggja mánaða fangelsi skilorðsbundið til þriggja ára fyrir þjófnaðarbrot. Áður, nánar tiltekið 17. janúar 2006, hafði henni verið gerð skilorðsbundin fangelsisrefsing fyrir brot gegn 252. gr. almennra hegningarlaga og stóðst hún skilorð þess dóms.

Með broti sínu 27. desember 2009 rauf ákærða skilorð samkvæmt framangreindum dómi frá 8. september sama ár. Verður refsing ákærðu fyrir það brot hennar sem sá dómur tók til og þjófnaðarbrotið sem hér er sakfellt fyrir ákveðin í einu lagi, sbr. 60. gr. og 77. gr. almennra hegningarlaga. Þykir refsing ákærðu hæfilega ákveðin fangelsi í fjóra mánuði. Eftir atvikum þykir mega fresta fullnustu refsingarinnar og skal hún falla niður að liðnum þremur árum frá uppkvaðningu dóms þessa, haldi ákærða almennt skilorð 57. gr. almennra hegningarlaga, sbr. 4. gr. laga nr. 22/1955.

Engan sakarkostnað leiddi af meðferð málsins.

Þ-kk-nf I-kk-nf N-kk-nf dómstjóri kvað upp dóm þennan.

D ó m s o r ð

Ákærða, H-kvk-nf S-kvk-nf, sæti fangelsi í fjóra mánuði, en fresta skal fullnustu refsingarinnar og hún falla niður að liðnum þremur árum frá uppkvaðningu dóms þessa, haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Þ-kk-nf I-kk-nf N-kk-nf
S-277/2010

Mál þetta, sem dómtekið var 28. apríl 2010, er höfðað með ákæru útgefinni af lögreglustjóranum á Suðurnesjum 19. mars 2010 á hendur Í-kvk-þgf H-kvk-þgf R-kvk-þgf, kt. […], Klettási 17, Reykjanesbæ, fyrir fjárdrátt með því að hafa hinn 18. apríl 2008, sem verslunarstjóri hjá fyrirtækinu Dominos Pizza, Hafnargötu 86, Reykjanesbæ, slegið eign sinni á 161.709 krónur, sem var söluandvirði vara fyrirtækisins sem ákærða átti að fara með í banka.

Þetta er talið varða við 247. gr. almennra hegningarlaga nr. 19/1940.

Þess er krafist að ákærða verði dæmd til refsingar og til greiðslu alls sakarkostnaðar.

Ákærða krefst þess aðallega að refsing falli niður. Til vara er þess krafist að ákvörðun refsingar verði frestað og til þrautavara er krafist vægustu refsingar er lög leyfa. Þá gerir verjandi kröfu um þóknun.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sitt. Sannað er með játningu ákærðu og öðrum gögnum málsins að hún er sek um þá háttsemi sem henni er gefin að sök og er brot hennar rétt heimfært til refsiákvæða í ákæru.

Ákærða er fædd í september 1987. Samkvæmt sakavottorði ákærðu hefur hún ekki áður gerst sek um refsiverða háttsemi. Hún hefur skýlaust játað brot sitt og fram hefur komið að fjármunirnir komust til skila. Að öllu þessu virtu og vegna dráttar á rannsókn málsins þykir rétt að fresta ákvörðun refsingar ákærðu í tvö ár, enda haldi hún almennt skilorð 57. gr. almennra hegningarlaga nr. 19/1940.

Með vísan til 1. mgr. 218. gr. laga nr. 88/2008 ber að dæma ákærðu til að greiða sakarkostnað málsins, alls 58.324 krónur. Um er að ræða þóknun verjanda, P-kk-ef K-kk-ef hdl., sem þykir hæfilega ákveðin 48.820 krónur, að meðtöldum virðisaukaskatti, og aksturskostnað að fjárhæð 9.504 krónur.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákvörðun refsingar ákærðu, Í-kvk-ef H-kvk-ef R-kvk-ef, er frestað í tvö ár, enda haldi hún almennt skilorð 57. gr. almennra hegningarlaga nr. 19/1940.

Ákærða greiði í sakarkostnað 48.820 króna þóknun skipaðs verjanda hennar, P-kk-ef K-kk-ef héraðsdómslögmanns, og aksturskostnað að fjárhæð 9.504 krónur.

S-kvk-nf B-kvk-nf
S-450/2010

Mál þetta, sem dómtekið var í dag, er höfðað með ákæru, útgefinni af lögreglustjóranum á Suðurnesjum hinn 31. maí sl., á hendur J-kk-þgf G-kk-þgf, kt. 000000-0000, Hringbraut 136, Reykjanesbæ,

„I. (008-2009-11639)

Fyrir fíkniefnalagabrot, með því að hafa sunnudaginn þann 18. október 2009 á malarvegi austan við Geirdal, í Reykjanesbæ, haft í vörslum sínum 1,65 gr. af tóbaksblönduðu kannabisefni er hann faldi undir framsæti farþegamegin í bifreiðinni UI729 og lögregla fann við leit í bifreiðinni.

Telst háttsemi þessi varða við 2., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, sbr. lög nr. 13/1985 og lög nr. 68/2001.

II. (008-2010-3095)

Fyrir umferðarlagabrot, með því að hafa mánudaginn 05. apríl 2010, ekið bifreiðinni TM453, undir áhrifum ávana- og fíkniefna (Tetrahýdrókannabínól í blóði 3,4 ng/ml), á Stafnesvegi við byggingu 2046, Sandgerði.

Telst háttsemi þessi varða við 1. mgr. sbr. 2. mgr. 45. gr. a., sbr. 5. gr. laga nr. 66/2006, sbr. 1. mgr. 100. gr. umferðarlaga nr. 50/1987

Þess er krafist að ákærði verði dæmdur til refsingar og til greiðslu alls sakarkostnaðar. Þess er einnig krafist að ákærði verður dæmdur til sviptingar ökuréttar, skv. 101. gr. og 102. gr. umferðarlaga nr. 50/1987, sbr. 25. gr. laga nr. 44/1993, 4. gr. laga nr. 57/1997 og 18. gr. laga nr. 66/2006.

Þá er þess krafist að ákærði verði dæmdur til að sæta upptöku á 1,65 gr. af tóbaksblönduðu kannabisefni, samkvæmt heimild í 6. mgr. 5. gr. laga nr. 65/1974, sbr. lög nr. 10/1997 og 68/2001, sbr. 2. mgr. 14. gr. reglug. nr. 233/2001.“

Ákærði sótti ekki þing og boðaði ekki forföll en í fyrirkalli, sem var gefið út 15. júní 2010 og birt ákærða 20. júní 2010, var tekið fram að yrði ekki sótt þing að forfallalausu gæti ákærði búist við að dómur yrði lagður á málið að honum fjarstöddum, sbr. 1. mgr. 161. gr. laga nr. 88/2008 um meðferð sakamála.

Dómurinn telur þannig sannað, með vísan til ofanritaðs og gagna málsins að öðru leyti, að ákærði hafi framið þá háttsemi sem ákært er út af og er brot ákærða rétt heimfært til refsiákvæða í ákærunni.

Ákærði er fæddur í nóvember 1991. Samkvæmt sakavottorði hans hefur hann ekki áður gerst sekur um refsiverða háttsemi. Þykir refsing ákærða hæfilega ákveðin 178.000 króna sekt í ríkissjóð, sem greiðist innan fjögurra vikna frá dómsbirtingu, en vararefsing skal vera fangelsi í 12 daga. Þá skal ákærði sviptur ökurétti í eitt ár frá birtingu dómsins.

Þá sæti ákærði upptöku á 1,65 g af tóbaksblönduðu kannabisefni sem lögregla lagði hald á við rannsókn málsins.

Með vísan til 1. mgr. 218. gr. laga nr. 88/2008 ber að dæma ákærða til að greiða allan sakarkostnað, alls 107.468 krónur.

Dóm þennan kveður upp R-kvk-nf B-kvk-nf héraðsdómari.

D ó m s o r ð:

Ákærði, J-kk-nf G-kk-nf, greiði 178.000 króna sekt til ríkissjóðs innan fjögurra vikna frá uppkvaðningu dóms þessa að telja, en sæti ella fangelsi í 12 daga.

Ákærði er sviptur ökurétti í eitt ár frá birtingu dómsins að telja.

Upptæk eru gerð 1,65 g af tóbaksblönduðu kannabisefni.

Ákærði greiði 107.468 krónur í sakarkostnað.

R-kvk-nf B-kvk-nf

Rétt endurrit staðfestir.

Héraðsdómi Reykjaness 01.07.2010.
S-474/2010

Mál þetta, sem dómtekið var í dag, er höfðað með ákæru útgefinni af lögreglustjóranum á Suðurnesjum 7. júní 2010 á hendur J-kk-þgf E-kk-þgf, kt. […], Kirkjubraut 26, Reykjanesbæ. Ákærða er gefið að sök að hafa aðfaranótt 6. september 2009, við Hafnargötu, Reykjanesbæ, ráðist á G-kk-þf Þ-kk-þf G-kk-þf, Blikahöfða 3, Mosfellsbæ, og slegið hann hnefahöggum í andlit með þeim afleiðingum að hann hlaut brot á neðri kjálka.

Þetta er talið varða við 1. mgr. 218. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði krefst vægustu refsingar er lög leyfa og að hún verði skilorðsbundin. Þá gerir verjandi ákærða kröfu um hæfilega þóknun sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur í janúar 1989. Í sakavottorði ákærða kemur fram að hann gekkst undir viðurlagaákvörðun hinn 1. október 2009 fyrir brot gegn 244. gr. almennra hegningarlaga nr. 19/1940. Við ákvörðun refsingar nú ber að horfa til þess að samkvæmt læknisvottorði, dags. 27. september 2009, hlaut brotaþoli „ótilfært brot“ á neðri kjálka. Ákærði hefur skýlaust játað brot sitt og ber að virða honum það til refsilækkunar. Að öllu þessu virtu þykir refsing ákærða hæfilega ákveðin fangelsi í einn mánuð, en fresta skal fullnustu refsingarinnar og hún niður falla að liðnum tveimur árum frá dómsuppsögu haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Með vísan til 1. mgr. 218. gr. laga nr. 88/2008 um meðferð sakamála ber að dæma ákærða til að greiða allan sakarkostnað, alls 77.320 krónur. Samkvæmt yfirliti um sakarkostnað er um að ræða kostnað vegna læknisvottorðs, 28.500 krónur. Málsvarnarlaun verjanda ákærða þykja hæfilega ákveðin 48.820 krónur, að meðtöldum virðisaukaskatti.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærði, J-kk-nf E-kk-nf, sæti fangelsi í einn mánuð, en fresta skal fullnustu refsingarinnar og hún niður falla að liðnum tveimur árum frá birtingu dómsins haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði 77.320 krónur í sakarkostnað þar með talið málsvarnarlaun skipaðs verjanda, Á-kk-ef J-kk-ef héraðsdómslögmanns, að fjárhæð 48.820 krónur.

S-kvk-nf B-kvk-nf
S-476/2010

Mál þetta, sem dómtekið var í dag, er höfðað með ákæru útgefinni af lögreglustjóranum á Suðurnesjum 14. júní 2010 á hendur Ó-kk-þgf S-kk-þgf, kt. […], Vallargötu 5, Sandgerði, fyrir vopnalagabrot, ,,með því að hafa, laugardaginn 31. janúar 2009, haft í vörslum sínum án heimildar haglabyssu að gerðinni Mossberg M-500, K286572, sem lögregla fann í skáp í bílskúr á heimili hans að Vallargötu 5, Sandgerði, án skotvopnaleyfis og án sérstakrar heimildar.“

Þetta er talið varða við 1. og 2. mgr. 12. gr., sbr. 1. mgr. 36. gr. vopnalaga nr. 16/1998.

Þess er krafist að ákærði verði dæmdur til refsingar og til greiðslu alls sakarkostnaðar.

Þá er þess krafist að það vopn sem lögregla lagði hald á í málinu verði gert upptækt með vísan til 1. mgr. 37. gr. vopnalaga nr. 16/1998.

Ákærði sótti ekki þing og boðaði ekki forföll en í fyrirkalli, sem var gefið út 21. júní 2010 og birt honum, var tekið fram að yrði ekki sótt þing að forfallalausu gæti hann búist við að dómur yrði lagður á málið að honum fjarstöddum, sbr. 1. mgr. 161. gr. laga nr. 88/2008 um meðferð sakamála.

Dómurinn telur þannig sannað, með vísan til ofanritaðs og gagna málsins að öðru leyti, að ákærði hafi framið þá háttsemi sem ákært er út af og er brot hans rétt heimfært til refsiákvæða í ákærunni.

Ákærði er fæddur í febrúar 1969. Samkvæmt sakavottorði hans hefur hann ekki áður gerst sekur um refsiverða háttsemi. Refsing ákærða þykir hæfilega ákveðin 30.000 króna sekt í ríkissjóð, sem greiðist innan fjögurra vikna frá uppkvaðningu dóms þessa, en vararefsing skal vera fangelsi í fjóra daga. Þá sæti ákærði upptöku á haglabyssu sem haldlögð var við rannsókn málsins.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærði, Ó-kk-nf S-kk-nf, greiði 30.000 krónur í sekt til ríkissjóðs innan fjögurra vikna frá uppkvaðningu dóms þessa en sæti ella fangelsi í 4 daga.

Ákærði sæti upptöku á haglabyssu af gerðinni Mossberg M-500, K286572, sem lögregla lagði hald á við rannsókn málsins.

S-kvk-nf B-kvk-nf
S-532/2010

Mál þetta, sem dómtekið var í dag, er höfðað með ákæru lögreglustjórans á Suðurnesjum, útgefinni í dag, á hendur K-x-x L-x-x, alsírskum ríkisborgara, fæddum 20. mars 1993, Whran, Alsír, „fyrir skjalafals með því að hafa þann 16. júní 2010, við vegabréfaeftirlit á Keflavíkurflugvelli framvísað gagnvart landamæralögreglu á Keflavíkurflugvelli í blekkingarskyni breytifölsuðu frönsku vegabréfi nr. 05HH27014 og frönsku ökuskírteini nr. 040413301113 á nafni F-x-x A-x-x B-x-x M-x-x, fd. 20.01. 1985.

Telst þessi háttsemi ákærða varða við 1. mgr. 155. gr. almennra hegningarlaga nr. 19/1940. Þess er krafist að ákærði verði dæmdur til refsingar og til greiðslu alls sakarkostnaðar.“

Af hálfu ákærða er krafist vægustu refsingar sem verði skilorðsbundin og málsvarnarlauna.

Með mál þetta er farið samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök. Háttsemi hans er rétt færð undir refsiákvæði í ákæru. Ákærði hefur ekki sætt refsingu hér á landi svo vitað sé. Refsing ákærða þykir hæfilega ákveðin fangelsi í 30 daga. Í ljósi dómafordæma þykir ekki fært að skilorðsbinda refsinguna. Samkvæmt 1. mgr. 218. gr. laga nr. 88/2008 ber ákærða að greiða sakarkostnað málsins sem er málsvarnarþóknun skipaðs verjanda hans, B-kk-ef J-kk-ef hæstaréttarlögmanns, 87.850 krónur að meðtöldum virðisaukaskatti.

J-kk-nf H-kk-nf héraðsdómari kveður upp dóm þennan.

Dómsorð

Ákærði, K-x-x L-x-x, sæti fangelsi í 30 daga.

Ákærði greiði málsvarnarþóknun skipaðs verjanda síns, B-kk-ef J-kk-ef hrl., 87.850 krónur.

J-kk-nf H-kk-nf.
S-533/2010

Mál þetta, sem dómtekið var í dag, er höfðað með ákæru lögreglustjórans á Suðurnesjum, útgefinni í dag, á hendur M-x-x H-x-x H-x-x, sómölskum ríkisborgara, fæddum 10. apríl 1984, í Sómalíu, „fyrir misnotkun skjala, með því að hafa þann 17. júní 2010 í vegabréfaskoðun á leið til Toronto í Kanada með FI603 framvísað við landamæraeftirlit á Keflavíkurflugvelli í blekkingarskyni norsku vegabréfi nr. 27260674, á nafni M-x-x A-x-x F-x-x, fd. 05.04. 1989.

Telst þessi háttsemi ákærða varða við 1. mgr. 157. gr. almennra hegningarlaga nr. 19/1940. Þess er krafist að ákærði verði dæmdur til refsingar og til greiðslu alls sakarkostnaðar.“

Af hálfu ákærða er krafist vægustu refsingar sem lög leyfa og málsvarnarlauna.

Með mál þetta er farið samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök. Háttsemi hans er rétt færð undir refsiákvæði í ákæru. Ákærði hefur ekki sætt refsingu hér á landi svo vitað sé. Refsing ákærða þykir hæfilega ákveðin fangelsi í 30 daga. Í ljósi dómafordæma þykir ekki fært að skilorðsbinda refsinguna. Samkvæmt 1. mgr. 218. gr. laga nr. 88/2008 ber ákærða að greiða sakarkostnað málsins sem er málsvarnarlaun skipaðs verjanda hans, U-kk-ef S-kk-ef B-kk-ef héraðsdómslögmanns, 87.850 krónur að meðtöldum virðisaukaskatti.

J-kk-nf H-kk-nf héraðsdómari kveður upp dóm þennan.

Dómsorð

Ákærði, M-x-x H-x-x H-x-x, sæti fangelsi í 30 daga.

Ákærði greiði málsvarnarlaun skipaðs verjanda síns, U-kk-ef S-kk-ef B-kk-ef hdl., 87.850 krónur.

J-kk-nf H-kk-nf.